Antigone Costanda

Antigone Costanda (; ) ialah seorang pereka, model dan ratu cantik Mesir yang memenangi pertandingan kecantikan Miss World pada tahun 1954, mewakili Mesir. Pertandingan itu diadakan pada 18 Oktober 1954 di London, England, dengan 16 peserta turut bertanding.

Biografi

Kehidupan awal 
Costanda dilahirkan di Iskandariah, Mesir pada 1934. Selain mampu berbahasa Arab, beliau dapat bertutur dalam bahasa Yunani, Inggeris, Itali dan Perancis dengan lancar.

Miss World 1954 
18 Oktober 1954 menandakan kejayaan buat Costanda, yang ketika itu berusia 21 tahun, dan Mesir atas kemenangannya sebagai Miss World. Costanda sebenarnya memenangi pertandingan Miss Egypt pada tahun sebelumnya, tetapi keluarganya tidak dapat membiayai perjalanannya ke London untuk mengikuti pertandingan Miss World 1953. Tempatnya digantikan oleh Marina Papaelia pada masa itu, yang kemudian tidak menerima sebagai pemenang tempat ketiga di Miss World 1953. Costanda tidak puas lantaran gagal bersaing di tahun tersebut, dan mengatakan pada Daily Express, "Marina adalah yang kedua setelah saya di Miss Egypt, dan dia tidak berhak atas gelaran tersebut. Saya menunut ganti rugi dari penganjur." Menjawab hal tersebut, Eric Morley, presiden Pertandingan Miss World mengatakan, "Miss Costanda akan layak sebagai Miss World tahun depan – jika ia tetap bersikap tenang."

Tahun berikutnya, semasa Miss World 1955 diadakan di London, Costanda tidak menghadiri pertandingan tersebut kerana permusuhan politik antara Mesir dan United Kingdom akibat perebutan kekuasaan di Terusan Suez. Akhirnya pelakon UK, Eunice Gayson memahkotakan Miss Venezuela, Susana Duijm sebagai Miss World yang baru.

Sebelum memenangi Miss World, Costanda memiliki pengalaman menjadi model sebagai kerjayanya, wajahnya muncul di pelbagai penerbitan.

Pasca Miss World 
Memenangi Miss World membantunya untuk mencapai puncak kerjayanya, berjaya menjadi model yang berjaya di Timur Tengah, Perancis, Itali dan Yunani. Kerjayanya pada tahun setelahnya beralih ke rekaan dalaman, beliau menguruskan syarikat perniagaan rekaan dalaman bangunan.

Beliau menjadi salah seorang juri di pertandingan Miss Egypt 2006 dan Miss World 2011.

Rujukan

Pautan luar 
 
 Miss World 1954 

Pemenang Miss World
Kelahiran 1934
Orang hidup